google/wiki40b huggingface dataset:
Bibelens ufeilbarlighet

Synet på bibelens ufeilbarlighet holdes av mange kristne kirkesamfunn og individer. Denne læren forutsetter at alle kristne læresetninger og all kristen forkynnelse må ha sitt grunnlag i bibelen. «Troa på at bibelen er fullstendig tillitsverdig som veiledning til frelse og tro og skal ikke feile i å fullføre sin hensikt. Noen setter likhetstegn mellom ufeilbarlighet og feilfrihet; andre ikke.»

Bibelsk integritet

Ideen om at bibelen som verk har integritet styrker ufeilbarlighetskonseptet ved å foreslå at den nåværende jødisk-kristne bibelske tekst er komplett og uten feil. Forslaget holder fram at «integriteten» i de bibelske tekster – som inkluderer deres budskap, hensikt og innhold – aldri har blitt korrumpert eller degradert.

Katolisisme

Det oppstod kontroverser under det andre vatikankonsil vedrørende om den romersk-katolske kirke lærte ufeilbarlighet eller feilfrihet. Etter dette har disputten fortsatt i møte med tolkning av skriftet Dei Verbum (full tittel: Dogmatisk konstitusjon om guddommelig åpenbaring).
Torlaug

Etymologi

Kvinnenavnet Torlaug har opprinnelse i norrøne Þorlaug, som var en variant av Þórlaug. Navnet er dannet av norrøne þórr, «torden», og urgermanske *-lauʒ-, «dedikert, lovet». Thorlög' og Torlög var gammelsvenske former av navnet.
Mannsnavnet Torlaug har opprinnelse i norrøne ÞórlaugR som er en norrøn maskulin form av kvinnenavnet Þórlaug.
Mikio Manaka

Karriere

Mikio Manaka startet sin profesjonelle karriere i JEF United Ichihara i 1992. Han har også spilt for Brummell Sendai, Omiya Ardija og Yokohama FC.
Sikorsky S-61

Sikorsky S-61 er typebetegnelsen på de sivile versjonene av SH-3 Sea King-helikopteret. Det var det mest benyttede transporthelikopteret i forbindelse med petroleumsvirksomhet og passasjerflyging i en 30-35 årsperiode fra midten av 1960-årene.

Design og utvikling

I september 1957 vant Sikorsky en utviklingskontrakt med United States Navy for å bygge et anti-ubåt helikopter. Prototypen XHSS-2 Sea King fløy første gang den 11. mars 1959. Produksjonen av helikopteret, som senere fikk benevnelsen SH-3A, startet i september 1961. Helikopteret var i utgangspunktet utstyrt med to 930 kW (1250shp) General Electric T58-GE-8B turboshaft motorer.
Sikorsky utviklet også sivile versjoner av Sea King. De sivile versjonene var lengre enn de militære for å gi bedre plass i kabinen. Første flyging med S-61L ble utført den 2. november 1961. S-61L hadde to 1005 kW (1350shp) GE CT58-140 turboshaft motorer, den sivile versjonen av T58. S-61L har et understell uten stabilisatorer for landing på vann.
S-61N gjorde sin første flyging den 7. august 1962. S-61N var i hovedsak lik S-61L, men var mer tilpasset operasjoner over havområder ved at den hadde stabiliasatorer for landing på vann slik som Sea King. Både S-61L og S-61N ble etter hvert oppgraderte med blant annet kraftigere CT58-110-motorer og vibrasjonsdemping. S-61 var det første helikopteret i verden som fikk sivil sertifisering.
Det er senerere laget nedstrippede versjoner av S-61, blant annet av Carson Helicopters og HeliPro som laget en kortere versjon (populært kalt Shortski). Carson har også laget kompositt-hovedrotorblader som gir bedre ytelse enn de originale metallbladene.

Bruk i Norge

S-61N var arbeidshesten i flygingene til og fra oljeinstallasjonene på kontinentalsokkelen i en 35-årsperiode fra den spede begynnelse i 1966 til den siste forlot landet i 2004.
De to første S-61N kom til Norge sommeren 1966. Helikopter Service fløy selv maskinene fra Sikorsky-fabrikken i USA via Canada og Grønland til Norge. LN-ORE kom til Sola den 11. juli mens LN-ORH ankom rundt tre uker seinere.
Den første passasjerturen fra Norge til en oljeinstallasjon ble fløyet den 18. juli 1966 med Helikopter Service LN-ORE, med Mike Boxill som fartøysjef og med prøveflyger Ed Mullins fra Sikorsky som styrmann. Turen gikk fra Sola til leteriggen Ocean Traveller som lå ca 90 NM rett vest av Sola.
Før Norge fikk sine egne statlige redningshelikoptre ble S-61N fra Helikopter Service (HS) benyttet i redningshelikopterberedskapen. HS fikk kontrakt med Justisdepartementet for å opprettholde én times beredskap med redningshelikopter på Sola og Bodø lufthavn i perioden fra 1. september 1970 til 1. mai 1973.
Rudolf Bultmann

Bakgrunn

Bultmann studerte teologi ved universitetene i Tübingen, Berlin og Marburg. Han ble ferdig med studiene i 1910, og var deretter privatdosent.

Karriere

I 1916 ble han professor i Breslau, i 1920 i Gießen og i 1921 i Marburg. Stillingen som professor i studier av Det nye testamente i Marburg hadde Bultmann i 30 år før han ble professor emeritus i 1951. Bultmann ble i 1969 utnevnt til den tyske ordenen  Pour le Mérite für Wissenschaften und Künste.
Hans mest kjente tekst er foredraget Det nye testamentet og mytologien (tysk: Neues Testament und Mythologie), som ble publisert i 1941. Det var ikke før etter andre verdenskrigs slutt at verket ble alment kjent, men det vakte da stor debatt. Dette foredraget regnes av mange som banebrytende når det gjelder lesning av bibelske tekster i en moderne setting.

Det mytiske verdensbilde

Bultmann betegner Det nye testamentes verdensbilde som mytisk. Han hevdet at det ikke er noe eksklusivt kristent ved denne mytiske fremstillingen, og pekte på at man finner lignende fremstillinger i andre fororientalske skrifter fra samme tidsperiode. Den daværende mytiske stilen tekster ble skrevet i, hevdet Bultmann, lå til grunn for fremstillingen av Jesus som veien til frelse i Det nye testamente.
Denne mytisk pregede forkynnelsen er ifølge Bultmann ikke lenger relevant for det moderne menneske, da man ikke lenger har det mytiske verdensbildet. Han hevdet derfor at verdensbildet i Det nye testamente ikke var å regne som forpliktende, da dette ville føre til at folk måtte ofre sitt intellekt for sin tro, noe som ville være i strid med den kristne tros vesen.
Mellomsvenske israndavsetninger

Mellomsvenske israndavsetninger er glasiale avsetninger tilsvarende Ra-trinnet i Norge. Avsetningene er fra en forbigående kuldeperiode da innlandsisen smeltet for ca 12 000 år siden. Iskanten sto ganske stille ca 800 år. Dette skjedde under den kalde delen av den såkalte yngre Dryastiden.
De mellomsvenske israndavsetningene omfatter flere endemorener, blant annet i form av avlange morenerygger. De omtales derfor i blant som mellomsvenske endemorener. Typisk er også store deltaområder med sand og andre breelv-avsetninger av stein, grus og sand. 
Israndavsetningene i Midt-Sverige er en fortsettelse av Raet ved Oslofjorden gjennom Dalsland, Västergötland, Östergötland og opp gjennom Södermanland. Derfra fortsetter endemorenene gjennom sør-Finland der moreneryggene kalles Salpausselkä. De fortsetter østover inn i Russland og følger en bue opp mot Nordishavet.
Noen kjente isrand-lokaliteter i den mellomsvenske israndsonen er Hindens nes – Hindens rev – Hjortens nes i Vänern og i Östergötland Mjölbyfeltet med Kungshögaplatået samt Djurkällaplatået rett nord for Motala. Vid Dals Ed i Dalsland finns store endemorener og også breelvdeltaer.
Holger Danske (opera)

Holger Danske er en dansk opera i tre akter fra 1789 med musikk av F.L.Æ. Kunzen og libretto av Jens Baggesen. Holger Danske er den første opera skrevet i Danmark. Operaen henter handlingen fra gamle sagn.
Holger Danske anses som Kunzens hovedverk.
Da operaen ble uroppført fikk den dårlig mottakelse. En av grunnene var at man på dette tidspunkt ikke hadde noen erfaring med opera og dessuten falt Baggesens tekst ikke i smak. Operaen ga støtet Holgerfeiden.

Kulturkanonen

Holger Danske er tatt opp i den danske Kulturkanonen.
Japantouren i golf for menn

Japan Golf Tour er den viktigste golftouren for herrer i Japan, som har sin egen tour.
Norgesmesterskapet i orientering 1980

Norgesmesterskapet i orientering 1980 bestod av flere arrangementer som i 1980 kåret norgesmestere i orientering.
Hovedmesterskapet ble arrangert ved Skumsjøen i Gjøvik 20.-21. september. Kongepokalene ble vunnet av Anne Berit Eid og Øyvin Thon.
Pseudocoptops

Levevis

Disse billene har larver som lever i død ved.

Utbredelse

Arten er utbredt på Seychellene.
Møre og Romsdal Idrettskrets

Forløpere

Møre Distriktslag for Idrett ble dannet sammen med 20 andre distriktslag i 1919.
Etter sammenslåingen med arbeideridrettskretsene, ble de nye kretsene Sunnmøre Idrettskrets, Romsdal Idrettskrets og 
Nordmøre Idrettskrets dannet i 1945.
Sunnmøre Idrettskrets, Romsdal Idrettskrets og Nordmøre Idrettskrets ble slått sammen til Møre og Romsdal Idrettskrets 1. juli 1970.
Synargis

Utseende

Middelsstore (vingespenn 35-45 millimeter), forholdsvis slanke sommerfugler. Oversidens grunnfarge er brun, men ofte dominerer store hvite, gule eller oransje felter i midten av vingene. Hannene har vanligvis et stort, snøhvitt felt i midten, hunnene er mer variable i tegningene. Undersiden er blekere, brunhvit til brun med mørke flekker langs ytterkanten av bakvingene.

Levevis

Disse sommerfuglene lever i skog, gjerne tropisk regnskog.
Larvene er funnet på planter i slektene Dahlbergia (Gesneriaceae), Stigmaphyllon (Malpighiaceae) og Acalypha (Euphorbiaceae). I alle fall noen arter har larver som blir passet på av maur.

Utbredelse

Slekten er utbredt i Mellom- og Sør-Amerika.
Yasm

Yasm er en assembler og disassembler for Intels x86-arkitektur. Yasm er en total omskriving av Netwide assembler (NASM), og kan brukes til å skrive 16-biter, 32-biter (IA-32) og 64-biter (x86-64) programmer. Yasm er blitt portert til MS-DOS, Microsoft Windows, OS X og Unix-lignende operativsystemer som Linux og avarter av BSD, og kan integreres i Microsoft Visual Studio. Den er lisensiert under BSD-lisensen.
Betaversjonen 0.1.0 ble lansert 19. mars 2002, og versjon 1.0.0 den 8. april 2010. Siste versjon er 1.3.0, som ble lansert 10. august 2014.
Brooklyn Navy Yard kraftverk

Brooklyn Navy Yard kraftverk er et varmekraftverk  i storbyområdet New York i det østlige USA. Anlegget har en installert produksjonskapasitet på 286 MW, fordelt på én blokk med 2+1 kogenerasjons gassturbiner. Operatør er energiselskapet Palmark Inc. Utstyret er vesentlig levert av Siemens og Alstom.
Kraftverket ble utbygd omkring årene 1990–1997. Brenselkilden er naturgass og fyringsolje.
Letchworth

Hagebyen Letchworth

I 1903 ga selskapet «First Garden City Company» Raymond Unwin (1863–1940) og Barry Parker i oppdrag å lage plantegninger for en ny bostadsbebyggelse i Letchworth. Det nye boligområdet skulle baseres på prinsippene som Ebenezer Howard (1850–1928) hadde lansert i sin bok To-Morrow: A Peaceful Path to Real Reform (1898). Howard ville skape et alternativ til industribyen ved å kombinere det beste av bysamfunnet med livet på landsbygda.
I 1909 ble den første rundkjøringen i Storbritannia bygget i Letchworth Garden City.
Som en av verdens første planlagte byer (i moderne tid) og den første egentlige hagebyen som ble bygget, fikk Letchworth stor betydning og innflytelse på framtidig byplanlegging og ny by-bevegelsen (byer bygd etter andre verdenskrig). Welwyn Garden City ble bygget få år etter Letchworth Garden City, og denne første hagebyen ble også inspirasjon for andre byutviklingsprosjekter rundt om i verden, herunder i den australske hovedstaden Canberra, Hellerau i Tyskland, den lille landsbyen Tapanila i Finland, og Mežaparks i Latvia. Også i Norge ble det bygget en rekke hagebyer.
Hovemoen leir

Hovemoen leir er en militærleir i Lillehammer, ikke så langt fra Jørstadmoen leir.
I dag preges leiren av lagerbygninger, og har et arsenal som lagrer teknisk matriell. Forsvarets avhendingsprosjekt (FAP) har utsalg på Hovemoen, hvor det blir solgt militære effekter og klær.
I 2016 vedtok Stortinget å legge ned leiren.
Łańcut-slottet

Łańcut-slottet (polsk Zamek w Łańcucie) er en tidligere magnatresidens i Łańcut. Den ble i sin tid regnet som en av de betydeligste aristokratresidenser i hele Europa.
Konservativ Ungdom

Historie

Organisasjonen ble stiftet som Danmarks Konservative Ungdomsforeninger 8. desember 1904, uavhengig fra partiet Højre, og er dermed verdens eldste politiske ungdomsorganisasjon som fortsatt eksisterer. Organisasjonen ble etterhvert tilknyttet Højre under navnet Højres Ungdom. Dannelsen var en reaksjon på Højres sviktende oppslutning, og mange i organisasjonen var av den oppfatning at Højre opplevde en forgubbing. Højres Ungdom var derfor hoveddrivkraften bak stiftelsen av sitt nye moderparti – Det Konservative Folkeparti – i 1915. Året etter skiftet Højres Ungdom navn til Konservativ Ungdom.
Mellom 1932 og 1935 steg medlemtallet i Konservativ Ungdom fra 16 000 til 30 000. I juni 1934 var en tredjedel av medlemmene fra København-området, men medlemstallet vokste også kraftig i provinsbyer som Odense og Vejle og i Sønderjylland. Sosialt var det en overvekt av privatfunksjonærer, som handels- og kontormedarbeidere, blant medlemmene. Formann Jack G. Westergaard var den fremste eksponenten for en fløy av Konservativ Ungdom som kritiserte parlamentarismen og de krisene som man mente den hadde medført, og fløyen lot seg inspirere av korporativisme etter mønster fra den italienske fascismen. I 1936 lyktes John Christmas Møller og Poul Sørensen i å felle Westergaard som formann og innsette Aksel Møller i hans sted. Møller sørget for at organisasjonen holdt seg til en moderat, konservativ linje.
Under den andre verdenskrig ble partiarbeidet liggende nede, men i de kommende tiårene vokste organisasjonen jevnt. I 1980-årene opplevde Danmark en politisk høyrebølge som gjorde Poul Schlüter til statsminister og Konservativ Ungdom til den mest synlige politiske ungdomsorganisasjonen i landet. Fra slutten av 1980-årene sank Det Konservative Folkepartis popularitet og dermed også medlemstallet. På 2000-tallet har Konservativ Ungdom dog opplevd en vekst igjen.
Sigvart Bjøntegaard

Meritter

Bjøntegaard har 3 norske individuelle mesterskap i junior, og sammenlagtvinner av NC junior i 1974, og 3 NM-gull i stafett senior. Bjøntegaard trente det amerikanske skiskytterlandslaget fra 1985-1988.  Josh Thompson (USA) tok sølv i VM, 20 km individuelt i Lake Placid i 1987 og stafettlaget gikk inn til bronse i WC i Ruhpolding i 1988. Sølvmedaljen til Thompson var den første medaljen U.S.A. har fått i et VM for menn.  Bjøntegaard er også Fylkesmester i DFS-skyting i klasse 1 i 1980, nordisk politmester i langrenn stafett, og sølv individuelt på 15km klassisk i 1979. Dessuten er han 4x verdensmester i veteranlangrenn klassisk stil, (15km, 30km, 50km i Tyskland 1994 og i stafett på Geilo i 1993.  Samme året tok han sølv på 15km klassisk på Geilo).

Trenerkarriere

Bjøntegaard har over en kortere periode også vært landslagstrener i skiskyting for England (1989) og Norge (1991).  Dessuten var han ungdomssinstruktør i skyting for DFS i 1981-1983.  Han startet også Bever´n skiskyting i Kongsberg i 2001 og var leder fram til 2008. Bever´n skiskyting er etter hvert blitt en ikke ubetydelig klubb i skikytter-Norge. Bjøntegaard var med og startet Hedmark skiskytterkrets i 1983 og ble valgt til nestleder. Sigvart Bjøntegaard har også vært teknisk delegert ved et utall NC i skiskyting og NM i Norges skiskytterforbund (NSSF). Han har vært leder av langrennskomiteen i Buskerud skikrets 1994-1996, og startet Buskerud-langrenn. Han var også leder av Buskerud skiskytterkrets i 2010. Bjøntegaard jobbet som assisterende rennleder under NM på ski i Kongsberg i 2006 og har i tillegg vært rennleder av Svalbard skimaraton i 2015, 2016, 2017 og 2018.

Utdannelse og arbeid

Sigvart Bjøntegaard er utdannet cand.mag etter 2-årig mellomfagstillegg ved Norges idrettshøgskole (NIH), og 3-årig Allmenn lærerutdanning ved Elverum lærerhøgskole, og grunnfag i sosial pedagogikk ved Buskerud/Vestfold lærehøgskole i 1998.
Sigvart Bjøntegaard startet også Norges Toppidrettsgymnas (NTG) skiskyting på Geilo i 1990 med Ole Einar Bjørndalen og Liv Grete Skjelbreid som de to første elevene ved skolen.
Han var lærer på Longyearbyen Skole.
Han har også jobbet som lærer på Midt-Østerdal Videregående Skole, i Stor-Elvdal.
Penzing

Penzing er det 14. av Wiens 23 distrikter og består av strøkene Penzing Breitensee, Baumgarten, Hütteldorf og Hadersdorf-Weidlingau. I vest grenser den til Purkersdorf og Mauerbach. En stor del av bydelen er grøntområder, blant annet Steinhof-parken, Dehnepark og deler av Wienerwald.
Bydelen har 84 933 innbyggere (1. januar 2011) og dekker et område på 33,82 km². Bydelen har en befolkningstellet på 2 494 innbyggere pr km².
Victory Today

Victory Today er et musikkalbum med Hans Bollandsås. Albumet ble utgitt 1. april 2011 og er hans første plate som soloartist.
Stortingets sosialkomité (2001–2005)

Sosialkomitéen er en fagkomité på Stortinget.  Den
behandler bl.annet saker relatert til sosiale formål og helsevern.
Komitéen består av 14 stortingsrepresentanter.
Beijing Renhe FC

Beijing Renhe FC (1995–) er en kinesisk fotballklubb som har vunnet både liga og cup og flyttet på seg fire ganger.

Shanghai 1995–2005

Den ble opprettet i 1995 som i Pudong, et distrikt i Shanghai og tok navnet  Shanghai Pudong i landets tredje høyeste liga.  Med navnet Inter Shanghai tok de sølv i 2003 og bronse i 2004, som var første sesong i den nye Kinesisk superliga.

Shaanxi 2007–11

I 2006 flyttet de til provinsen Shaanxi og kalte seg Xi'an (eller Shaanxi) Chanba International etter hovedstaden Xi'an, der de spilte på Shaanxi Provinsstadion.

Guizhou 2012–15

I 2012 flyttet de til provinsen Guizhou og kalte seg Guizhou Renhe etter Renhe som hadde sponset de siden 2010. De vant FA-cupen i 2013. Året etter ble de nummer 4 og fikk delta i AFC Champions League (asiatisk mesterliga) i 2014. I 2014 og 2015 har de navnet Guixhou Moutai. Ex-Sogndalspiller Ricardo Santos og svensken Magnus Eriksson gikk hit til 2015-sesongen. Denne sesongen rykket klubben ned i Liga 1.

Beijing 2016–

Fra 2016 holder laget til i Beijing og kaller seg Beijing Renhe. Hjemmebane i Beijing er Beijing Fentai Stadium (åpnet 1990) med plass til 31 000 tilskuere.  Den kjente Nikica Jelavić  gikk hit fra West Ham i 2016. Etter to sesonger i Liga 1 rakk de opp til  superligaen.
Hydro Aluminium

Historie

Årdal Verk ble opprettet i 1947 med aluminiumsfabrikk i Årdal. I 1954 startet også aluminiumproduksjon i Sunndal. I 1986 fusjonerte Norsk Hydro sin aluminiumvirksomhet med ÅSV, og det nye selskapet fikk navnet Hydro Aluminium.
Xin'an (Luoyang)

Xin'an (kinesisk: 新安县; pinyin: Xīn'ān Xiàn) er et fylke i provinsen Henan i Folkerepublikken Kina. Den er understilt byprefekturet Luoyang.
I 1999 var befolkningen på 473 529 innbyggere.

Kulturminner

Steinutskjæringene i Qiantangzhizhai (Qiantangzhizhai shike, 千唐志斋石刻), «De tusen epitafer fra Tang-dynastiets bygning», ble i 1996 oppført på Folkerepublikken Kinas liste over verneverdige kulturminner.

Økonomi og samferdsel

I fylket ligger Xin'an kullkraftverk på 1.410 MW kapasitet, med planer om betydelig utvidelse.
Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.
Kong Georg VIs kroningsmedalje

Kong Georg VIs kroningsmedalje er en britisk medalje innstiftet i 1937 i anledning av kroningen av Georg VI av Storbritannia. Den ble utdelt i stort antall som ledd i feiringen av kroningen, som fant sted i London 12. mai 1937.

Utforming

Kong Georg VIs kroningsmedalje ble tilvirket i sølv og bærer på forsiden portrett av kong Georg VI og dronning Elizabeth. Begge bærer krone og er kledd i kroningsskrud. Baksiden prydes av Georg VIs kongemonogram og bærer innskriften «CROWNED 12 MAY 1937», samt omskriften «GEORGE VI QVEEN ELIZABETH».
Medaljebåndet er blått med striper i hvitt, rødt og hvitt langs kantene.
Medaljen ble designet av Percy Metcalf. Den ble produsert hos Royal Mint.

Tildeling

Kong Georg VIs kroningsmedalje ble tildelt i stort antall til kongelige, ledende politikere, statstjenestemenn, folkevalgte på ulike nivåer, militære og medlemmer av politistyrkene i Storbritannia, i landets oversjøiske besittelser og i samveldeland. Hvert land og område fikk et bestemt antall medaljer til disposisjon for tildeling etter bestemmelse av de politiske myndigheter i det enkelte land og område. Det ble i alt tildelt 90 279 eksemplarer av Kong Georg VIs kroningsmedalje.
Kong Olav ble tildelt Kong Georg VIs kroningsmedalje.
Transvaallerke

Utbredelse

Den er endemisk til det østlige Sør-Afrika.
Bosnia-Hercegovina i Tyrkvisjonens sangkonkurranse

Lokale organisatorer og utvelging av deltakere

Bosnia-Hercegovinas deltakelser i konkurransen har siden 2013 blitt organisert av kringkastningsselskapet Hayat TV og plateselskapet Hayat Production, som begge er basert i Sarajevo. Hayat TV blir kringkastet til over 1,5 millioner innbyggere i store deler av landet. Landets representanter blir valgt internt.

Bakgrunn

Bosnia-Hercegovina har kvalifisert seg til finalen hvert år, og har sin foreløpig beste plassering fra 2013 da melodien «Ters bosanka» kom på sjetteplass i finalen. I 2014 og 2015 ble sesongvinnerne av Hayat TVs Idol-lignende konsept Zvijezda možeš biti ti (ZMBT) invitert til å delta i Tyrkvisjonens sangkonkurranse. Også Mirza Šoljanin, som var blant deltakerne i 2013, vant ZMBT i 2011. 
Bosnia-Hercegovinas bidrag har siden 2013 blitt fremført på det slaviske språket bosnisk. Landet er, i likhet med regionen Sandžak, de eneste av deltakerregionene som ikke fremfører sine bidrag på et tyrkisk språk.

Historikk

I 2013 ble Bosnia-Hercegovina representert av bandet Emir & Frozen Camels og Mirza Šoljanin som fremførte popmelodien «Ters bosanka». Idda van Munster, som er kjent som landets første pinup-jente, kom på scenen mot slutten av fremføringen som den humørsyke jenta «hele byen allerede kjenner» som det ble sunget om. 
I 2014 var landets bidrag en rask poplåt fremført av Mensur Salkić. Salkić fremførte sin melodi med «Bosnias Paris Hilton» - realitykjendis og programleder i Güzel TV - Hana Hadžiavdagić, som spilte gitar og trommer. Danseren og freerunning- og parkour-utøveren Benjamin Bakoviç spilte gitar i tillegg til å utføre blant annet en salto over Salkić og Hadžiavdagić.
House of Shock

House of Shock er en årlig attraksjon sentrert rundt halloween, som ble startet av Panteras vokalist, Phillip Anselmo og hans venn Ross Karpelman. Hvert år åpner House of Shock i New Orleans, Louisiana i helgene i oktober, og fire dager i den siste uken av oktober. Attraksjonen er best kjent for de sataniske temaene og intensiteten.

Historie

House of Shock ble først startet i 1992, som et hjemsøkt hus. I det tredje året leide Anselmo et lagerhus. Det var først ved dette tidspunktet at noen prøvde å få attraksjonen stengt, fordi et av rommene representerte Church of Satan. Bystyret mente at House of Shock ikke egnet seg til å være åpent for allmennheten. Det hele endte med at House of Shock fikk fortsette, og drives nå på et annet sted, i nærheten av der det først startet opp.

Attraksjonen

Skrekkshowet starter med et pyroteknisk sceneshow med skuespillere. Etter opptredenen blir de besøkende tatt med gjennom en kirkegård og et begravelsesbyrå hvor de levende døde vandrer. Deretter blir de ført inn i likhuset og slakterhuset, hvor de blir flekket med jukseblod. Det siste rommet er også det mest kontroversielle, og representerer Church of Satan. Når man forlater det siste rommet blir man etterfulgt av psykopater med motorsager.

Dødsfall

Ifølge Karpelman var det en kvinne som var teknisk død i en periode på grunn av en hjertestans, men som ble reddet av leger.

Church of Satan

Selve rommet som skal representere Church of Satan er ikke basert på en faktisk satanisk kirke, men fungerer snarere som en avbildning av hva en kirke dedikert til Satan kan se ut som.